**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 10. 12. 2021

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Návrh zmluvy o dielo
4. Diskusia
5. Návrh na uznesenie

 Zasadnutie výboru viedol Ján Karas, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Predseda výboru oboznámil prítomných s programom a určil za zapisovateľku Annu Brukovú

 2. **Kontrola uznesení**

Uznesenia prijaté na zasadnutí výboru zo dňa 6.12. 2021 boli splnené.

1. **Návrh zmluvy o dielo Lesná cesta Dierová**

Členovia výboru boli prostredníctvom elektronickej pošty oboznámení s návrhom zmluvy Podkladom na uzatvorenie tejto zmluvy o dielo je písomná cenová ponuka p. Friča zo dňa 24. 11. 2021 na dodanie stavebných prác, ktorú zhotoviteľ predložil objednávateľovi.

1. **Diskusia**

Členovia výboru sa mali možnosť vyjadriť k jednotlivým článkom tejto zmluvy. Zaujímali sa o cenu diela, ktorá činí 15 000€. Dohodli sa na výške preddavku jednej tretiny z ceny v hodnote 5 000 €. Ďalej sa dohodli na kontrolných dňoch, ktoré by mali byť raz týždenne. Stavebný dozor bude vykonávať pán Trnovský. Členovia výboru sa zhodli na tom, že je dôležité sledovať stavebný denník a byť nápomocný zhotoviteľovi pri nepredvídateľných situáciách. Konštatovali, že zmluva je vypracovaná dobre, samozrejme sa k nej musí vyjadriť aj zhotoviteľ.

1. **Návrh na uznesenie**

Predseda výboru podal návrh na uznesenie.

V Stankovanoch 10.12.20021 zapísala Anna Bruková

**U z n e s e n i e**

prijaté na zasadnutí výboru PS Urbár Stankovany

**Uznesenie č. 1 k bodu 1**

Výbor súhlasí s programom a s menovaním zapisovateľky.

**Uznesenie č. 2 k bodu 2**

Predseda konštatoval, že uznesenia zo zasadnutia výboru zo dňa 6. 12. 2021 boli splnené.

**Uznesenie č. 3 k bodu 3**

Všetci členovia výboru súhlasili s návrhom zmluvy o dielo Lesná cesta Dierová.

**Uznesenie č. 4 k bodu 4**

Výbor PS berie na vedomie diskusné príspevky a návrhy, obsah ktorých je zaznamenaný v zápisnici.

V Stankovanoch 10.12. 2021 Ján Karas

 predseda PS Urbár Stankovany

Prílohy: prezenčná listina

Overovatelia: ................................

 ................................